मुख्य विषयों के आवेदक ही होंगे पात्र
इलेक्ट्राॅनिक्स, बायोटेक्नोलॉजी, माइक्रोबायोलॉजी, बायोकेमेस्ट्री जैसे सह विषयों में पोस्ट ग्रेजुएट उम्मीदवार फिजिक्स, बॉटनी व जूलॉजी जैसे मुख्य विषयों को नहीं पढ़ा पाएंगे। सरकारी कॉलेजों में असिस्टेंट प्रोफेसर के पद पर होने वाली भर्ती में मुख्य विषयों के उम्मीदवारों को ही प्राथमिकता मिलेगी।
सह विषयों में पोस्ट ग्रेजुएट उम्मीदवारों को मुख्य विषय के लिए पात्र नहीं माना जाएगा। इसी तरह कॉमर्स के पद के लिए मैनेजमेंट के उम्मीदवार पात्र नहीं होंगे। उच्च शिक्षा विभाग में आयोजित बैठक में इस प्रस्ताव को सहमति मिल गई है। इस फैसले का सीधा नुकसान उन उम्मीदवारों को होगा, जिन्होंने बायोटेक्नोलॉजी, माइक्रोबायोलॉजी, बायोकेमेस्ट्री, पर्यावरण विज्ञान, एक्वाकल्चर, इलेक्ट्रॉनिक्स जैसे विषयों में मास्टर डिग्री प्राप्त की है।
सह विषयों को लेकर आ रही समस्याओं को सुलझाने के लिए उच्च शिक्षा विभाग में आयोजित बैठक में चर्चा के बाद इस बदलाव को मंजूर कर लिया गया। सह विषयों को लेकर समस्या तब शुरू हुई जब उच्च शिक्षा विभाग ने बायोटेक्नोलॉजी, माइक्रोबायोलॉजी, बायोकेमेस्ट्री जैसे विषयों की बढ़ती डिमांड को देखते हुए सरकारी कॉलेजों में सेल्फ फायनेंसिंग पाठ्यक्रमों के तहत इन विषयों में मास्टर डिग्री कोर्स शुरू तो कर दिए, लेकिन इनके नियमित पद सृजित ही नहीं किए। इससे विसंगति यह आई कि इन विषयों के विभागाध्यक्ष बॉटनी और जूलॉजी के ही प्रोफेसर होते हैं, जबकि इन्हें पढ़ाने के लिए कांट्रेक्ट टीचर्स को रखा जा रहा है। यही स्थिति कॉमर्स और मैनेजमेंट जैसे विषयों को लेकर भी बन गई है। माइक्रोबायोलॉजी, बायोटेक्नोलॉजी, बायोकेमेस्ट्री और कंप्यूटर साइंस विषय प्रदेश के लगभग सभी विश्वविद्यालयों के 282 कॉलेजों में पढ़ाए जा रहे हैं। इनमें से सरकारी कॉलेजों की संख्या 49 हैं।
सरकार का प्रयोग असफल रहा
सूत्रों की मानें तो प्रमुख विषयों में सह विषयों को शामिल करने का सरकार का प्रयोग असफल हो गया है। प्रमुख और सह विषयों के विवाद को लेकर कई मामले कोर्ट में चले गए हैं। असिस्टेंट भर्ती की प्रक्रिया निरस्त करने के पीछे यह भी मुख्य बताया जा रहा है।
संख्या बढ़ाने पर सहमत, लेकिन
प्राथमिकता मुख्य विषयों को ही
विभाग ने दो दिन पहले ही विषय विशेषज्ञों की एक बैठक बुलाई थी। इसमें ज्यादातर सदस्यों ने बायोटेक्नोलॉजी, माइक्रोबायोलॉजी, बायोकेमेस्ट्री जैसे विषयों की बढ़ती डिमांड को देखते हुए इनकी सीटें बढ़ाने का सुझाव दिया, लेकिन मुख्य विषयों के ही उम्मीदवारों को भर्ती में प्राथमिकता देने पर सहमति बनी।
कॉलेजों में पढ़ाए जा रहे यह विषय
विषय कुल शास.
बायोटेक्नोलॉजी 89 14
माइक्रोबायोलॉजी 63 11
विषय कुल शास. बायोकेमेस्ट्री 9 4
कंप्यूटर साइंस 121 20
एक समस्या यह भी
प्रदेश के सभी विश्वविद्यालयों में माइक्रोबायोलॉजी और बायोटेक्नोलॉजी विभागों की स्थापना के बाद से अब तक करीब नौ हजार छात्र मास्टर डिग्री लेकर निकल चुके हैं। वहीं लगभग डेढ़ हजार छात्रों को इन विषयों में पीएचडी अवार्ड की जा चुकी है। पद नहीं होने के कारण इन विषयों के छात्रों को सरकारी कॉलेजों में बतौर रेगुलर नियुक्ति नहीं मिल पा रही है।
फिर से होगी भर्ती प्रक्रिया, पद बनाएंगे
असिस्टेंट प्रोफेसर की भर्ती के लिए जो विज्ञापन जारी किया गया था उसमें सह विषयों का प्रावधान नहीं है, लेकिन जल्द ही सह विषयों के पद सृजित कर इनमें भर्ती के लिए नया विज्ञापन जारी किया जाएगा। रूसा और वर्ल्ड बैंक प्रोजेक्ट के तहत इसकी प्रक्रिया शुरू कर दी गई है। दीपक जोशी, उच्च शिक्षा राज्य मंत्री
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva awa_Deva kas_Deva mag_Deva bho_Deva kas_Deva hin_Deva hin_Deva hin_Deva hin_Deva